امریکی صدر ٹرمپ پر ایک اور خاتون نے جنسی حملے کا الزام عائد کردیا

امریکی مصنفہ ای جین کیررول نے امریکی صدر ڈونلڈ ٹرمپ پر 90 کی دہائی میں ایک شاپنگ مال میں جنسی ہوس کا نشانہ بنانے کا الزام عائد کیا ہے۔

خبر کا کوڈ: 3927

تاریخ: 23 June 2019 - 09:14

مقدس دفاع نیوز ایجنسی نے نیویارک میگزین کے حوالے سے نقل کیا ہے کہ امریکی مصنفہ ای جین کیررول نے امریکی صدر ڈونلڈ ٹرمپ پر 90 کی دہائی میں ایک شاپنگ مال میں جنسی ہوس کا نشانہ بنانے کا الزام عائد کیا ہے۔ اطلاعات کے مطابق امریکی جریدے نیویارک میگزین میں شائع ہونے والے ایک کالم میں انکشاف کیا گیا ہے کہ صدر ٹرمپ نے 90ء کی دہائی کے وسط میں فکشن رائٹر ای جین کیررول پر ایک شاپنگ مال کے " چینجنگ روم"  میں جنسی حملہ کیا۔ مصنفہ ای جین کیررول نے میگزین کو بتایا کہ 1995ء یا 1996ء میں شاپنگ مال میں خریداری کے دوران ڈونلڈ ٹرمپ نے کسی خاتون کے لیے لباس منتخب کرنے میں مدد طلب کی تھی اور مذاقاً کہا کہ آپ اسے پہن کر دیکھیں۔مصنفہ نے مزید کہا کہ چینجنگ روم میں ٹرمپ بھی آگئے اور انہوں نے مجھے جنسی طور پر ہراساں کرتے ہوئے نازیبا حرکات کیں، میں نے بڑی مشکل سے خود کو چنگل سے آزاد کروایا تھا۔

امریکی صدر ڈونلڈ ٹرمپ نے خاتون کے الزام کو مسترد کرتے ہوئے کہا کہ مصنفہ اپنی کتاب کے اجراء کو کامیاب  بنانے کے لیے سستی شہرت حاصل کرنے کی کوشش کر رہی ہیں میں کبھی ان خاتون سے نہیں ملا۔ واضح رہے کہ 75 سالہ کیررول صدر ٹرمپ کے عہدہ سنھالنے کے بعد جنسی حملے اور فحش حرکات کرنے کا الزام عائد کرنے والی 15 ویں خاتون ہیں تاہم صدر ٹرمپ تمام الزامات کو مسترد کرتے آئے ہیں۔

پیغام کا اختتام/